CELEX: C2006/224/44
Language: lv
Date: 2006-09-16 00:00:00
Title: Lieta C-305/06: Prasība, kas celta 2006. gada 13. jūlijā — Eiropas Kopienu Komisija pret Grieķijas Republiku

16.9.2006   
            
            
               LV
            
            
               Eiropas Savienības Oficiālais Vēstnesis
            
            
               C 224/23
            
         Prasība, kas celta 2006. gada 13. jūlijā — Eiropas Kopienu Komisija pret Grieķijas Republiku
   (Lieta C-305/06)
   (2006/C 224/44)
   Tiesvedības valoda — grieķu
   Lietas dalībnieki
   
      Prasītāja: Eiropas Kopienu Komisija (pārstāvji G. Zavvós un K. Simonsson)
   
      Atbildētāja: Grieķijas Republika
   Prasītājas prasījumi:
   Prasītāja lūdz Tiesai:
   
               —
            
            
               atzīt, ka Grieķijas Republika, neļaujot autopārvadātājam izmantot tuvāko piemēroto dzelzceļa stacijas izkraušanas vietu un kombinētos kravu pārvadājumos starp dalībvalstīm veikt tādus autopārvadājumus, kuri norit gala ceļa posmā, kas ir neatņemama daļa no kombinētiem kravu pārvadājumiem, nav izpildījusi pienākumus, ko tai uzliek Padomes 1992. gada 7. decembra Direktīvas 92/106/EEK (1) par vienotu noteikumu ieviešanu attiecībā uz dažu veidu kombinētiem kravu pārvadājumiem starp dalībvalstīm 2. un 4. pants;
            
         
               —
            
            
               piespriest Grieķijas Republikai atlīdzināt tiesāšanās izdevumus.
            
         Pamati un galvenie argumenti
   Grieķijas iestāžu darbības, kuras ir raksturojamas kā protekcionisms par labu kādai Grieķijas valsts ekonomikas jomai, šajā gadījumā — par labu preču pārvadājumiem Ziemeļgrieķijā, nekādi neattaisno to, ka tiek kavētas tādas juridiski atļautas saimnieciskās darbības kā kombinēto kravu pārvadājumi atbilstoši Direktīvai 92/706/EEK, kuru atbilstoši tās 2. pantam bija jāpiemēro sākot no 1993. gada 1. jūlija.
   
      (1)  OV L 368, 17.12.1992., 38. lpp.